Stjórnskipunar - og eftirlitsnefnd hefur sent upplýsingabeiðni til atvinnuvega - og nýsköpunarráðuneytisins vegna frumkvæðisathugunar á hæfi Kristjáns Þórs Júlíussonar sjávarútvegs - og landbúnaðarráðherra , í ljósi stöðu hans gagnvart útgerðarfyrirtækinu Samherja . Dagarnir 19. – 22. nóvember eru nefndadagar samkvæmt starfsáætlun Alþingis . Föstudaginn 22. nóvember er þó einungis gert ráð fyrir fundum fyrir hádegi til að gefa þingmönnum kost á að sækja barnaþing en bundið er í lög að umboðsmaður barna skuli boða til slíks þings annað hvert ár og að bjóða skuli þingmönnum til þátttöku á þinginu . Fundur atvinnuveganefndar þriðjudaginn 8. október kl. 9:00 verður opinn fjölmiðlum . Efni fundarins er : Samkeppnisstaða innlendrar fiskvinnslu gagnvart ríkisstyrktri fiskvinnslu innan ESB : Samfélagsleg og efnahagsleg áhrif á Íslandi vegna útflutnings á óunnum fiski í gámum . Stjórnskipunar - og eftirlitsnefnd heldur opinn fund miðvikudaginn 9. október kl. 9 - 11 . Efni fundarins er skýrsla umboðsmanns Alþingis fyrir árið 2018 . Fundurinn verður haldinn í húsnæði nefndasviðs Alþingis í Austurstræti 8 - 10 og verður opinn fulltrúum fjölmiðla og almenningi meðan húsrúm leyfir .